Selskap håper på EU-godkjenning av kunstig hjerte i 2015
- Carmat håper på å sluttføre menneskeforsøk på det kunstige hjertet innen utgangen av neste år og å oppnå godkjenning for en EU-lansering tidlig i 2015, sier administrerende direktør Marcello Conviti. Enheter for hjerteassistanse har vært i bruk i flere tiår, som en midlertidig løsning for pasienter som venter på transplantasjon. Carmats produkt er imidlertid designet for å kunne erstatte hjerter i opptil fem år og retter seg mot tusener av hjertepasienter som dør hvert år mens de venter på en donor.Det franske selskapet er også på jakt etter en partner i USA, slik at de kan gå inn i verdens største helsemarked. Carmat er nå i kontakt med selskaper som Johnson & Johnson og Medtronic, ifølge Conviti. Carmat anslår at rundt 100.000 pasienter i USA og Europa kan dra fordeler av dets kunstige hjerter. I så fall vil markedet være verdt mer enn 130 milliarder kroner.
Det franske selskapet Carmat har som mål å få EU-godkjenning av kunstige hjerter tidlig i år 2015. Produktet er ment å kunne erstatte hjerter i opptil fem år.